b'\n_START_ARTICLE_\nIvo Belet\n_START_PARAGRAPH_\nIvo Maria Robert Belet (s. 7. kes\xc3\xa4kuuta 1959, Sint-Truiden) on belgialainen poliitikko ja Euroopan parlamentin j\xc3\xa4sen vuodesta 2004 l\xc3\xa4htien. H\xc3\xa4n edustaa Euroopan kansanpuolueeseen kuuluvaa kristillisdemokraattista CD&V-puoluetta ja istuu europarlamentin ymp\xc3\xa4rist\xc3\xb6n, kansanterveyden ja elintarvikkeiden turvallisuuden valiokunnassa._NEWLINE_Koulutukseltaan Belet on kauppatieteiden maisteri (MBA). H\xc3\xa4nell\xc3\xa4 on my\xc3\xb6s germaanisten kielien filologian tutkinto Leuvenin katolisesta yliopistosta. Ennen poliittisen uransa alkua h\xc3\xa4n toimi p\xc3\xa4\xc3\xa4asiassa Flanderin yleisradioyhti\xc3\xb6 VRT:n palveluksessa journalistina ja uutisankkurina.'